அனாக் உங்குஸ்

அனாக் உங்குஸ் (ஆங்கிலம்: Anak Wungsu; இந்தோனேசியம்: Śri Maharaja Anak Wungçu) (பிறப்பு: ? இறப்பு: 1077) என்பவர் பாலி இராச்சியத்தின் வர்மதேவ மரபு வழி; மற்றும் வங்சா மரபு வழியின் (Wangsa Dynasty) அரசர் ஆவார். மேலும் இவர்  பாலி இராச்சியத்தின் 12-ஆவது அரசராகவும் தடம் பதிக்கிறார்.Pringle, Robert. (2004) A Short History of Bali: Indonesia's Hindu Realm. Crows Nest, NSW: Allan & Unwin .

இவரின் ஆட்சிக்காலம் கிபி 1025-1077; (சக ஆண்டு: ? - 998).Marwati Djoened Poesponegoro, Nugroho Notosusanto: Sejarah nasional Indonesia: untuk SMP. Departemen Pendidikan dan Kebudayaan, 1984 இவர் பாலினிய அரசர் உதயனா வருமதேவன் மற்றும் பாலினிய அரசி குணப்பிரியா தருமபத்தினி ஆகியோரின் இரண்டாவது மகன் ஆவார். 

பொது

கி.பி 1025-இல், மரகத பங்கஜன் இறந்த பிறகு, அவருக்குப் பதிலாக பாலியின் மன்னராக அனாக் உங்குஸ் பொறுப்பேற்றார். அரசர் அனாக் உங்குஸ் ஆட்சிக் காலத்தில், அவரின் இராச்சிய எல்லை பாலியின் வடக்குப் பகுதியில் இருந்து தெற்கு வரை நீண்டு இருந்தது. அத்துடன் அவரின் இராச்சியம் பாதுகாப்பாகவும் மற்றும் அமைதியான நிலையிலும் இருந்ததாக அறியப்படுகிறது. 

தம்பாக்சிரிங் அரண்மனை


அனாக் உங்குஸ் ஆட்சிக் காலத்தில், இந்து மதத்தைப் பின்பற்றுபவர்கள் புத்த மதத்துடன் இணைந்து வாழ முடிந்தது. இவரின் காலத்தில், காவி மலையில் தம்பாக்சிரிங் அரண்மனைக்கு தெற்கே ஒரு கோயில் வளாகத்தையும் கட்டினார் இந்தக் கோயில் வளாகம்தான் தற்போது பாலியில் உள்ள மிகப்பெரிய பாரம்பரியக் கோயில் வளாகம் ஆகும்.

அப்போதைய பாலினிய மக்கள்; மேட்டு நில நெல், தேங்காய், கரும்பு, வெற்றிலை, மூங்கில் மற்றும் மெழுகு தயாரித்தல் போன்ற வேளாண் தொழில்களைச் செய்து வாழ்ந்தனர். கூடுதலாக, மக்கள் எருமை, ஆடு, பசு மாடு, பன்றி, வாத்து, குதிரை, கோழி மற்றும் நாய் போன்ற விலங்குகளையும் வளர்த்தார்கள்.

கல்வெட்டுகள்

அனாக் உங்குஸுக்கு பிள்ளைகள் இல்லை; அதன் காரணமாகச் சந்ததியினரும் இல்லை. அவரின் துணைவியார் அரசி பத்தாரி மந்துல் (Batari Mandul) என்று அழைக்கப்பட்டார். அனாக் உங்குஸுவின் ஆட்சிக் காலத்தில், அவர் விட்டுச் சென்ற 28 கல்வெட்டுகள் கிடைக்கப் பெற்றுள்ளன. 

அவற்றில் சில கல்வெட்டுகள் ஆனைக் குகை (Goa Gajah), காவி மலை (Gunung Kawi), தம்பாக்சிரிங் (Tampak Siring), பானுலிசான் மலை (Gunung Panulisan) மற்றும் சாங்சிட் (Sangsit) ஆகிய இடங்களில் கிடைக்கப் பெற்றன.

மேலும் காண்க

 வர்மதேவ வம்சம்
 பாலி இராச்சியம்
 பாலி இராச்சியத்தின் அரசர்கள்
 உதயனா வருமதேவன்
 குணப்பிரியா தருமபத்தினி
 மரகத பங்கஜன்
 ஏர்லங்கா

 மேற்கோள்கள் 

 Pringle,Robert. (2004) A Short History of Bali: Indonesia's Hindu Realm. Crows Nest, NSW: Allan & Unwin .
சான்றுகள்

 Willard A. Hanna (2004). Bali Chronicles. Periplus, Singapore. .

வெளி இணைப்புகள்

பகுப்பு:பாலி
பகுப்பு:பாலி அரசர்கள்
பகுப்பு:பாலியின் வரலாறு
பகுப்பு:முன்னாள் முடியாட்சிகள்
பகுப்பு:இந்தோனேசிய முடியரசர்கள்
பகுப்பு:இந்தோனேசிய இந்து மக்கள்